কারিগরি প্রশিক্ষণ কেন্দ্র, রামু

কারিগরি প্রশিক্ষণ কেন্দ্র (টিটিসি), রামু (সংক্ষেপে: রামু টিটিসি) বাংলাদেশের কক্সবাজার জেলার রামু উপজেলার জোয়ারিয়ানালায় অবস্থিত একটি সরকারি কারিগরি শিক্ষা ও প্রশিক্ষণ প্রতিষ্ঠান। এটি জনশক্তি কর্মসংস্থান ও প্রশিক্ষণ ব্যুরো (BMET)-এর নিয়ন্ত্রণাধীন এবং প্রবাসী কল্যাণ ও বৈদেশিক কর্মসংস্থান মন্ত্রণালয়-এর তত্ত্বাবধানে পরিচালিত হয়। ২০২৩ সালের ২১ জানুয়ারি আনুষ্ঠানিকভাবে এর কার্যক্রম শুরু হয়।

 ইতিহাস 
দেশের বেকার যুব সমাজকে দক্ষ মানবসম্পদে রূপান্তর এবং বিদেশে কর্মসংস্থানের সুযোগ সৃষ্টির লক্ষ্যে প্রবাসী কল্যাণ ও বৈদেশিক কর্মসংস্থান মন্ত্রণালয়ের অধীনে রামু টিটিসি প্রতিষ্ঠিত হয়। ২০২৩ সালের ১ জানুয়ারি বর্তমান অধ্যক্ষ মোঃ শাহ জালাল দায়িত্ব গ্রহণের পর, একই বছরের ২১ জানুয়ারি থেকে প্রতিষ্ঠানটি পূর্ণাঙ্গভাবে তাদের প্রশিক্ষণ কার্যক্রম শুরু করে।

 অবকাঠামো 
রামু উপজেলার জোয়ারিয়ানালায় প্রায় ১.৫ একর জমির ওপর প্রতিষ্ঠানটি অবস্থিত। ক্যাম্পাসের মূল অবকাঠামোর মধ্যে রয়েছে:
 বহুতল বিশিষ্ট একাডেমিক ভবন
 ডরমেটরি ভবন 
 অধ্যক্ষের বাসভবন (প্রিন্সিপাল কোয়ার্টার)

 প্রশিক্ষণ কার্যক্রম 
রামু টিটিসিতে দক্ষ জনশক্তি তৈরির লক্ষ্যে নিয়মিত, প্রকল্পভিত্তিক এবং প্রবাসগামীদের জন্য বিশেষায়িত বিভিন্ন কোর্স পরিচালিত হয়।

 নিয়মিত ট্রেড কোর্স 
এখানে ৩ মাস মেয়াদী (৩ মাস অন্তর সেশন) নিয়মিত ট্রেডগুলোতে ২৪ টি করে আসন রয়েছে:
 কম্পিউটার অপারেশন
 ইলেকট্রিক্যাল ইন্সটলেশন এন্ড মেইনটেন্যান্স
 রেফ্রিজারেশন এবং এয়ার কন্ডিশনিং
 অটোমেকানিক্স
 মেশিন টুলস অপারেশন
 আরএমজি গার্মেন্টস (সুইং মেশিন অপারেশন)

 (ASSET) প্রকল্প 
বিশ্বব্যাংকের অর্থায়নে পরিচালিত ASSET প্রকল্পের আওতায় এখানে লেভেল-ভিত্তিক কোর্স চালু রয়েছে। প্রতিটি কোর্সে আসন সংখ্যা ২৪টি:
 কম্পিউটার অপারেশন (লেভেল-৩)
 গ্রাফিক ডিজাইন (লেভেল-৩)
 ইলেকট্রিক্যাল ইন্সটলেশন এন্ড মেইনটেন্যান্স (লেভেল-২)
 সুইং মেশিন অপারেশন (লেভেল-২)
 টেইলরিং এন্ড ড্রেস মেকিং (লেভেল-২)

 ভাষা শিক্ষা 
বিদেশে কর্মসংস্থানের সুবিধার্থে প্রতিষ্ঠানটিতে নিম্নলিখিত ভাষা কোর্সগুলো চালুর অপেক্ষায় রয়েছে:
 জাপানিজ ভাষা প্রশিক্ষণ (হাইব্রিড মডেল, ৬ মাস)
 কোরিয়ান ভাষা প্রশিক্ষণ (৪ মাস)

 অভিবাসন সহায়তা কার্যক্রম 
কারিগরি প্রশিক্ষণের পাশাপাশি বিদেশগামী কর্মীদের জন্য টিটিসি রামু বিবিধ সেবা প্রদান করে থাকে:
 পিডিও (PDO): বিদেশ গমনেচ্ছু কর্মীদের জন্য ৩ দিন মেয়াদী বাধ্যতামূলক 'প্রাক-বহির্গমন ওরিয়েন্টেশন' (Pre-Departure Orientation)। এখন পর্যন্ত প্রায় ২৩,০০০-এর অধিক কর্মী এখান থেকে এই প্রশিক্ষণ গ্রহণ করেছেন।
 বায়ো ফিঙ্গার এনরোলমেন্ট: বিদেশ গমনেচ্ছু কর্মীদের জন্য জেলা কর্মসংস্থান ও জনশক্তি অফিস (DEMO)-এর বায়োমেট্রিক ফিঙ্গারপ্রিন্ট কার্যক্রম এখানে চলমান।
 স্কিল ভেরিফিকেশন প্রোগ্রাম (SVP): সৌদি আরবগামী কর্মীদের জন্য তাকামুল (Takamol)-এর দক্ষতা যাচাই কার্যক্রমের অনুমোদন প্রাপ্ত (চালুর অপেক্ষায়)।

 ফলাফল ও অর্জন 
প্রতিষ্ঠার পর থেকে রামু টিটিসি দক্ষ জনশক্তি তৈরিতে ভূমিকা রাখছে। গত এক বছরে ASSET প্রকল্পের আওতায় ৮০০-এর অধিক প্রশিক্ষণার্থী প্রশিক্ষণ সম্পন্ন করেছেন, যার মধ্যে প্রায় ৬০০ জন দেশ ও বিদেশে কর্মসংস্থান লাভ করেছেন। প্রতিষ্ঠানটি স্থানীয় তরুণদের কর্মমুখী করতে এবং বেকারত্ব দূরীকরণে গুরুত্বপূর্ণ অবদান রাখছে।

 আরও দেখুন 
 বাংলাদেশের কারিগরি শিক্ষা প্রতিষ্ঠান
 জনশক্তি কর্মসংস্থান ও প্রশিক্ষণ ব্যুরো

 তথ্যসূত্র 

 বহিঃসংযোগ 
 প্রাতিষ্ঠানিক ওয়েবসাইট
 ফেইসবুক পেজ

বিষয়শ্রেণী:কক্সবাজার জেলার শিক্ষা প্রতিষ্ঠান
বিষয়শ্রেণী:বাংলাদেশের কারিগরি প্রশিক্ষণ কেন্দ্র
বিষয়শ্রেণী:২০২৩-এ প্রতিষ্ঠিত শিক্ষা প্রতিষ্ঠান